Domstolens dom (Tiende Afdeling) af 2. juni 2022 – EM mod Europa-Parlamentet
(Sag C-299/21 P) 1
(Appel – personalesag – Europa-Parlamentet – midlertidigt ansatte, der gør tjeneste i en politisk gruppe – vedtægten for tjenestemænd i Den Europæiske Union – artikel 7 – overførsel – artikel 12 og artikel 12a, stk. 3 – begrebet »psykisk chikane« – manglende tildeling af opgaver – ansættelsesvilkårene for de øvrige ansatte i Den Europæiske Union – ansøgning om bistand – skade – erstatning)
Processprog: fransk
Parter
Appellant: EM (ved advokat M. Casado García-Hirschfeld)
Den anden part i appelsagen: Europa-Parlamentet (ved D. Boytha, L. Darie og C. González Argüelles, som befuldmægtigede)
Konklusion
Den Europæiske Unions Rets dom af 3. marts 2021, EM mod Parlamentet (T-599/19, ikke trykt i Sml., EU:T:2021:111), ophæves, for så vidt som Retten frifandt Europa-Parlamentet for erstatningspåstanden vedrørende den skade, som EM har lidt som følge af, at han blev frataget de opgaver, der skulle udføres i perioden fra den 8. december 2016 til den 1. juni 2018, hvor han blev pensioneret.
I øvrigt forkastes appellen.
Parlamentet tilpligtes at betale EM 7 500 EUR i erstatning.
Parlamentet bærer sine egne omkostninger i forbindelse med både sagen i første instans i sag T-599/19 og appelsagen og betaler halvdelen af de af EM afholdte omkostninger i disse sager.
____________
1 EUT C 431 af 25.10.2021.